સરકારે રૂ.પ૦૦-૧૦૦૦ની ચલણી નોટો ઉપર પ્રતિબંધ મૂક્યાને બે સપ્તાહ કરતાં વધુ સમય થઇ ગયો છે. બજારમાં હજુ પણ રોકડની ક્રાઇસિસ જોવા મળી રહી છે. ખાસ કરીને જીવનજરૂરિયાતની ચીજવસ્તુઓ વેચતા કરિયાણાની દુકાનવાળાઓ તથા ગ્રાહકો બંનેને પારાવાર હાલાકીનો સામનો કરવો પડી રહ્યો છે. વેપારી કાયમી ગ્રાહકો સાથે આ ઘર્ષણમાંથી બચવા સામેથી નાણાં બાકી રાખીશું અત્યારે ચીજવસ્તુઓ લઇ જાવ તેમ જણાવી રહ્યા છે તો બીજી બાજુ મોટા ભાગે રોકડમાં ચીજવસ્તુઓની ખરીદી માટે જતા ગ્રાહકો બાકીમાં ચીજવસ્તુઓની ખરીદી માટે નાનમ અનુભવતા હોય છે, પરંતુ જાણીતા વેપારીઓ દ્વારા આ પ્રકારની સગવડ કરી અપાતાં આર્થિકની સાથે-સાથે માનસિક પણ રાહત અનુભવતા હોય છે!